ประกาศการทางพิเศษแห่งประเทศไทยเรื่องโครงสร้างและการจัดองค์กร อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของการทางพิเศษแห่งประเทศไทยพ.ศ. ๒๕๖๑[๑] เพื่อให้เป็นไปตามกฎหมายข้อมูลข่าวสารของราชการที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการต่าง ๆของหน่วยงานของรัฐ เพื่อที่ประชาชนจะสามารถแสดงความคิดเห็นหรือรักษาสิทธิต่าง ๆอันเป็นการเสริมสร้างความโปร่งใสในการบริหารงานของหน่วยงานตามหลักธรรมาภิบาลให้มากยิ่งขึ้นอาศัยอำนาจตามความในมาตรา ๒๕ แห่งพระราชบัญญัติการทางพิเศษแห่งประเทศไทย พ.ศ. ๒๕๕๐ประกอบกับมาตรา ๗ (๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ผู้ว่าการการทางพิเศษแห่งประเทศไทยจึงออกประกาศการทางพิเศษแห่งประเทศไทย เรื่องโครงสร้างการจัดองค์กร อำนาจหน้าที่ วิธีการดำเนินงาน และสถานที่ติดต่อเพื่อขอรับข้อมูลข่าวสารของการทางพิเศษแห่งประเทศไทยพ.ศ. ๒๕๖๑ ดังต่อไปนี้ข้อ๑ ให้ยกเลิกประกาศการทางพิเศษแห่งประเทศไทยเรื่อง โครงสร้างและการจัดองค์กร อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของการทางพิเศษแห่งประเทศไทย พ.ศ. ๒๕๕๕ฉบับลงวันที่ ๒๔ เมษายน พ.ศ. ๒๕๕๕ข้อ๒ การทางพิเศษแห่งประเทศไทยเรียกโดยย่อว่า กทพ. ใช้ชื่อเป็นภาษาอังกฤษว่า EXPRESSWAY AUTHORITY OF THAILAND เรียกโดยย่อว่า EXAT มีวัตถุประสงค์ตามที่พระราชบัญญัติการทางพิเศษแห่งประเทศไทย พ.ศ. ๒๕๕๐ บัญญัติไว้ดังนี้๒.๑สร้างหรือจัดให้มีทางพิเศษด้วยวิธีใด ๆ ตลอดจนบำรุงและรักษาทางพิเศษ๒.๒ดำเนินงานหรือธุรกิจเกี่ยวกับทางพิเศษและธุรกิจอื่นที่เกี่ยวเนื่องกับทางพิเศษหรือที่เป็นประโยชน์แก่กทพ.โดยมีอำนาจหน้าที่กระทำกิจการภายในขอบแห่งวัตถุประสงค์ดังกล่าวข้างต้นและอำนาจเช่นว่านี้ให้รวมถึง(๑)ถือกรรมสิทธิ์ มีสิทธิครอบครอง หรือมีทรัพยสิทธิต่าง ๆ(๒)ก่อตั้งสิทธิหรือกระทำนิติกรรมใด ๆ ทั้งในและนอกราชอาณาจักร(๓) เรียกเก็บค่าผ่านทางพิเศษ หรือค่าบริการอื่นตลอดจนค่าธรรมเนียมการใช้ทรัพย์สิน การให้บริการและการอำนวยความสะดวกต่างๆ ในเขตทางพิเศษ(๔)กำหนดมาตรการเพื่อความปลอดภัยเกี่ยวกับการใช้และการรักษาทางพิเศษ ตลอดจนการใช้และการรักษาทรัพย์สินการให้บริการ และการอำนวยความสะดวกต่าง ๆ ในเขตทางพิเศษ(๕)กู้หรือยืมเงินภายในและภายนอกราชอาณาจักร(๖)ออกพันธบัตรหรือตราสารอื่นใดเพื่อการลงทุนหรือเพื่อประโยชน์แก่กิจการของ กทพ.(๗) จัดตั้งหรือถือหุ้นในบริษัทจำกัดหรือบริษัทมหาชนจำกัดเพื่อประกอบธุรกิจเกี่ยวกับหรือเกี่ยวเนื่องกับกิจการของกทพ.(๘) ลงทุนหรือเข้าร่วมกิจการกับบุคคลอื่นเพื่อประกอบธุรกิจเกี่ยวกับหรือเกี่ยวเนื่องกับกิจการของกทพ.(๙) ให้สัมปทานในการสร้างหรือขยายทางพิเศษต่ออายุสัมปทาน โอนสัมปทาน หรือเพิกถอนสัมปทาน(๑๐) ว่าจ้างหรือมอบให้บุคคลใดประกอบกิจการส่วนหนึ่งส่วนใดของกทพ. แต่ถ้ากิจการนั้นมีรัฐวิสาหกิจใดมีอำนาจหน้าที่ในการดำเนินการและคณะกรรมการเห็นว่า รัฐวิสาหกิจนั้นสามารถจะดำเนินการให้บังเกิดผลและมีประสิทธิภาพได้ให้ กทพ. ว่าจ้างหรือมอบให้รัฐวิสาหกิจนั้นเป็นผู้ประกอบกิจการก่อนผู้อื่น(๑๑) ทำการค้าและให้บริการต่าง ๆเกี่ยวกับอุปกรณ์และเครื่องใช้เกี่ยวกับทางพิเศษ(๑๒) ให้เช่าหรือพัฒนาอสังหาริมทรัพย์ของ กทพ.ตามความจำเป็นเพื่อประโยชน์แก่ กทพ. โดยคำนึงถึงประโยชน์สาธารณะควบคู่ไปด้วย(๑๓) วางแผน สำรวจและออกแบบเกี่ยวกับการสร้างหรือขยายทางพิเศษ(๑๔) กระทำการอย่างอื่นบรรดาที่เกี่ยวกับหรือเนื่องในการจัดให้สำเร็จตามวัตถุประสงค์ของกทพ.ข้อ๓ กทพ.มีโครงสร้างและการจัดแบ่งส่วนงานภายใน ดังต่อไปนี้๓.๑สายงานขึ้นตรงต่อผู้ว่าการสำนักผู้ว่าการ ประกอบด้วย ๔ กอง- กองกลางและการประชุม- กองประชาสัมพันธ์- กองกำกับดูแลกิจการที่ดี- กองพัฒนาธุรกิจและการตลาด๓.๒สายงานขึ้นตรงต่อผู้ว่าการและคณะกรรมการตรวจสอบสำนักตรวจสอบภายใน ประกอบด้วย ๒กอง- กองตรวจสอบภายใน ๑- กองตรวจสอบภายใน ๒๓.๓สายงานรองผู้ว่าการฝ่ายบริหาร๓.๓.๑ ฝ่ายบริหารทั่วไป ประกอบด้วย ๕ กอง- กองบริหารทรัพยากรบุคคล- กองสวัสดิการและพนักงานสัมพันธ์- กองพัฒนาทรัพยากรบุคคล- กองจัดซื้อจัดจ้าง- กองพัฒนาองค์กร๓.๓.๒ ฝ่ายการเงินและบัญชี ประกอบด้วย ๕ กอง- กองการเงิน- กองบัญชี- กองงบประมาณ- กองตรวจสอบรายได้- กองบริหารการเงินและกองทุน๓.๔สายงานรองผู้ว่าการฝ่ายกลยุทธ์และแผนงาน๓.๔.๑ ฝ่ายนโยบายและแผน ประกอบด้วย ๓ กอง- กองวางแผนและวิเคราะห์โครงการ- กองประเมินผล- กองจัดการสิ่งแวดล้อม๓.๔.๒ ฝ่ายสารสนเทศ ประกอบด้วย ๒ กอง- กองระบบงานคอมพิวเตอร์- กองปฏิบัติการคอมพิวเตอร์๓.๔.๓ กองวิจัยและพัฒนา๓.๕สายงานรองผู้ว่าการฝ่ายกฎหมายและกรรมสิทธิ์ที่ดิน๓.๕.๑ ฝ่ายกรรมสิทธิ์ที่ดิน ประกอบด้วย ๓ กอง- กองจัดกรรมสิทธิ์ที่ดิน- กองพัฒนาเขตทางและรักษาเขตทาง๑- กองพัฒนาเขตทางและรักษาเขตทาง๒๓.๕.๒ ฝ่ายกฎหมาย ประกอบด้วย ๒ กอง- กองคดี- กองนิติการ๓.๖สายงานรองผู้ว่าการฝ่ายก่อสร้างและบำรุงรักษา๓.๖.๑ ฝ่ายก่อสร้างทางพิเศษ ประกอบด้วย ๔ กอง- กองวิศวกรรมทางพิเศษ ๑- กองวิศวกรรมทางพิเศษ ๒- กองออกแบบและก่อสร้าง- กองบริหารงานกลาง๓.๖.๒ ฝ่ายบำรุงรักษา ประกอบด้วย ๔ กอง- กองบำรุงรักษาทาง- กองบำรุงรักษาอาคารและความสะอาด- กองบำรุงรักษาอุปกรณ์- กองไฟฟ้า เครื่องกลและยานพาหนะ๓.๗สายงานรองผู้ว่าการฝ่ายปฏิบัติการ๓.๗.๑ ฝ่ายควบคุมการจราจรประกอบด้วย ๓ กอง- กองจัดการจราจร- กองกู้ภัย- กองสื่อสารและปฏิบัติการพิเศษ๓.๗.๒ ฝ่ายจัดเก็บค่าผ่านทางประกอบด้วย ๕ กอง- กองจัดเก็บค่าผ่านทาง ๑- กองจัดเก็บค่าผ่านทาง ๒- กองจัดเก็บค่าผ่านทาง ๓- กองจัดเก็บค่าผ่านทาง ๔-กองบริการธุรกรรมทางอิเล็กทรอนิกส์๓.๗.๓ กองวางแผนปฏิบัติการ๓.๘สายงานขึ้นตรงต่อผู้ช่วยผู้ว่าการ- กองบริหารความเสี่ยงและควบคุมภายในข้อ๔ หน้าที่และความรับผิดชอบที่สำคัญของส่วนงานกทพ. มีดังต่อไปนี้๔.๑สำนักผู้ว่าการ ประกอบด้วย๔.๑.๑ กองกลางและการประชุมมีหน้าที่ความรับผิดชอบงานสารบรรณของ กทพ. งานศูนย์เอกสาร งานประชุมของคณะกรรมการกทพ. คณะกรรมการบริหารของ กทพ. ผู้บริหารระดับสูง ผู้บริหารระดับฝ่ายขึ้นไปและการประชุมอื่น ๆ ที่ได้รับมอบหมาย๔.๑.๒ กองประชาสัมพันธ์มีหน้าที่ความรับผิดชอบดำเนินการด้านงานประชาสัมพันธ์ งานสัมพันธ์งานผลิตสื่อและให้บริการโสตทัศนูปกรณ์เพื่อการประชาสัมพันธ์ ดำเนินการผลิต ปรับปรุงเผยแพร่ข้อมูลข่าวสารผ่านเว็บไซต์ กทพ. และระบบเครือข่ายอินทราเน็ตของ กทพ.ให้บริการข้อมูลข่าวสารของ กทพ. โดยดำเนินงานศูนย์บริการข้อมูลผู้ใช้ทางพิเศษ (EXAT Call Center) รับเรื่องร้องเรียนและข้อเสนอแนะบริการผู้ใช้ทางพิเศษและประชาชนในเชิงรุกทางโทรศัพท์หมายเลข๑๕๔๓ ตลอด ๒๔ ชั่วโมง๔.๑.๓ กองกำกับดูแลกิจการที่ดีมีหน้าที่ความรับผิดชอบดำเนินงานศูนย์ข้อมูลข่าวสารของ กทพ. (EXAT Public Information Center) จัดข้อมูลข่าวสารให้ประชาชนเข้าตรวจดูได้และประสานงานให้มีการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ พร้อมกับทำหน้าที่เป็นหน่วยงานเลขานุการในคณะกรรมการข้อมูลข่าวสารของกทพ.จัดทำแผนแม่บทเชิงกลยุทธ์ด้านความรับผิดชอบต่อสังคมและแผนปฏิบัติการด้านความรับผิดชอบต่อสังคมของกทพ. ดำเนินการเกี่ยวกับการพัฒนาระบบกำกับดูแลกิจการที่ดี ปฏิบัติหน้าที่ในฐานะฝ่ายเลขานุการของคณะอนุกรรมการกำกับดูแลกิจการที่ดี๔.๑.๔ กองพัฒนาธุรกิจและการตลาดมีหน้าที่ความรับผิดชอบงานเกี่ยวกับการศึกษาความเหมาะสมการจัดให้มีและการพัฒนาอสังหาริมทรัพย์ หรือทรัพย์สินอื่น ๆ ของ กทพ. การประกอบธุรกิจเกี่ยวกับหรือเกี่ยวเนื่องกับกทพ. รวมทั้งการบริหารจัดการงานการตลาดเพื่อส่งเสริมให้ประชาชนใช้บริการทางพิเศษมากขึ้น๔.๒สำนักตรวจสอบภายใน ประกอบด้วย๔.๒.๑ กองตรวจสอบภายใน ๑มีหน้าที่ความรับผิดชอบวางแผนการตรวจสอบและดำเนินการตรวจสอบการปฏิบัติงานตลอดจนให้ข้อเสนอแนะแก่หน่วยงานภายในกทพ. เพื่อให้การปฏิบัติงานเป็นไปตามกฎ ระเบียบ ข้อบังคับ นโยบายและแผนงานและสนับสนุนให้ฝ่ายบริหารและฝ่ายจัดการสามารถควบคุมกำกับการปฏิบัติงานให้เกิดประสิทธิผลประสิทธิภาพ และประหยัด สอบทานกระบวนการบริหารความเสี่ยง การควบคุมภายในและการกำกับดูแลกิจการ รวมทั้งปฏิบัติงานในคณะกรรมการตรวจสอบ (Audit Committee) เพื่อตรวจสอบการบริหารงานและการจัดการของกทพ.๔.๒.๒ กองตรวจสอบภายใน ๒ มีหน้าที่ความรับผิดชอบเช่นเดียวกับกองตรวจสอบภายใน ๑๔.๓ฝ่ายบริหารทั่วไป ประกอบด้วย๔.๓.๑ กองบริหารทรัพยากรบุคคล มีหน้าที่ความรับผิดชอบเกี่ยวกับการบริหารทรัพยากรบุคคลทั้งงานวางแผนและจัดอัตรากำลังให้เกิดประโยชน์สูงสุดแก่ กทพ. การสรรหา บรรจุ แต่งตั้งงานประเมินผลบุคลากร และงานข้อมูลระบบงานบุคคล๔.๓.๒ กองสวัสดิการและพนักงานสัมพันธ์มีหน้าที่ความรับผิดชอบเกี่ยวกับงานสวัสดิการ สิทธิประโยชน์ต่าง ๆงานบริหารสิทธิประโยชน์ของพนักงาน ลูกจ้างและครอบครัว กองทุนสำรองเลี้ยงชีพ กองทุนสวัสดิการการทางพิเศษแห่งประเทศไทยงานพนักงานสัมพันธ์ รวมทั้งงานความปลอดภัย อาชีวอนามัยและสภาพแวดล้อมในการทำงาน๔.๓.๓ กองพัฒนาทรัพยากรบุคคล มีหน้าที่ความรับผิดชอบเกี่ยวกับการพัฒนาทรัพยากรบุคคลการบริหารจัดการความรู้ การจัดทำและเสริมสร้างวัฒนธรรมองค์กรการรวบรวมองค์ความรู้และผลักดันกระบวนการเรียนรู้ระดับองค์กรรวมทั้งงานที่เกี่ยวข้องหรือได้รับมอบหมาย๔.๓.๔ กองจัดซื้อจัดจ้าง มีหน้าที่ความรับผิดชอบดำเนินการจัดซื้อ จัดจ้าง บริหารงานพัสดุและงานอื่น ๆ ที่ได้รับมอบหมาย๔.๓.๕ กองพัฒนาองค์กรมีหน้าที่ความรับผิดชอบวิเคราะห์ข้อมูลด้านการจัดการและให้ข้อเสนอแนะแก่ผู้บริหารและคณะอนุกรรมการในเรื่องที่เกี่ยวข้องกับการเพิ่มประสิทธิภาพทางการจัดการขององค์กรดำเนินการเกี่ยวกับการจัดระบบงานและบริหารจัดการระบบงานขององค์กรให้มีประสิทธิภาพสูงสุดโดยวิเคราะห์รวบรวมปัญหาและให้ข้อเสนอแนะเพื่อพัฒนาปรับปรุงและบริหารจัดการระบบงานขององค์กรรับผิดชอบเกี่ยวกับการนำระบบการบริหารจัดการเพื่อสร้างมูลค่าเพิ่มเชิงเศรษฐศาสตร์และระบบประเมินคุณภาพของรัฐวิสาหกิจมาใช้ในองค์กร๔.๔ฝ่ายการเงินและบัญชี ประกอบด้วย๔.๔.๑ กองการเงินมีหน้าที่ความรับผิดชอบดำเนินการด้านการเงินด้านการตรวจจ่ายและรับผิดชอบงานศูนย์บริการที่เดียวเบ็ดเสร็จ (One Stop Service Center) รวมทั้งดำเนินการบริหารงานศูนย์หักบัญชี (Clearing House) ในการจัดเก็บค่าผ่านทางอัตโนมัติ (Electronic Toll Collection : ETC)๔.๔.๒ กองบัญชีมีหน้าที่ความรับผิดชอบดำเนินการจัดทำ วิเคราะห์และประมวลผลข้อมูลตามหลักการบัญชีที่รับรองทั่วไป จัดทำรายงานเสนอต่อผู้บริหาร๔.๔.๓ กองงบประมาณมีหน้าที่ความรับผิดชอบดำเนินการด้านงานงบประมาณทำการ งบประมาณลงทุน งบประมาณแผ่นดินรวมทั้งการบริหารและการรายงานผลการดำเนินงาน๔.๔.๔ กองตรวจสอบรายได้มีหน้าที่ความรับผิดชอบดำเนินการตรวจสอบรายได้ค่าผ่านทางพิเศษและเสนอแนะเพื่อควบคุมการเก็บรายได้ของระบบทางพิเศษ รวมทั้งตรวจสอบรายได้อื่น ๆนอกจากค่าผ่านทางพิเศษ๔.๔.๕ กองบริหารการเงินและการลงทุนมีหน้าที่ความรับผิดชอบบริหารจัดการด้านการเงินโดยจัดทำแผนและการดำเนินการตามแผนทางการเงินและบริหารการดำเนินการตามสัญญาโอนและรับโอนสิทธิในรายได้ค่าผ่านทาง (Revenue Transfer Agreement : RTA) ของการระดมทุนผ่านกองทุนรวมโครงสร้างพื้นฐานเพื่ออนาคตประเทศไทย(Thailand Future Fund : TFF)๔.๕ฝ่ายนโยบายและแผน ประกอบด้วย๔.๕.๑กองวางแผนและวิเคราะห์โครงการ มีหน้าที่ความรับผิดชอบดำเนินการวางแผน ศึกษาวิเคราะห์ความเหมาะสมทั้งทางด้านวิศวกรรม เศรษฐกิจและการเงินเพื่อให้ได้ระบบทางพิเศษที่มีประสิทธิภาพ๔.๕.๒ กองประเมินผลมีหน้าที่ความรับผิดชอบดำเนินการติดตามโครงการที่นำไปปฏิบัติ รวบรวมสถิติวิเคราะห์ และประเมินผลงานในการดำเนินงานของ กทพ.จัดทำรายงานสรุปผลการดำเนินงานของ กทพ. เพื่อใช้สำหรับให้บริการช่วยงานด้านบริหารและด้านโครงการ๔.๕.๓ กองจัดการสิ่งแวดล้อมมีหน้าที่ความรับผิดชอบดำเนินการวางแผน ศึกษาวิเคราะห์ผลกระทบสิ่งแวดล้อมของทางพิเศษกำหนดแผนงานและดำเนินการติดตามตรวจสอบผลกระทบสิ่งแวดล้อมของทางพิเศษที่อยู่ในความรับผิดชอบของกทพ. รวมทั้งประสานงานกับส่วนงานต่าง ๆ เพื่อป้องกันและแก้ไขปัญหาผลกระทบสิ่งแวดล้อมอันเกิดจากการดำเนินโครงการของกทพ.๔.๖ฝ่ายสารสนเทศ ประกอบด้วย๔.๖.๑ กองระบบงานคอมพิวเตอร์ มีหน้าที่ความรับผิดชอบเกี่ยวกับการพัฒนาและบำรุงรักษาระบบงานคอมพิวเตอร์ให้เป็นไปตามความต้องการของผู้ใช้ระบบงานตรวจสอบประเมินผลระบบงานที่ออกแบบ และปรับปรุงระบบงานให้เหมาะสมตามเหตุการณ์ที่เปลี่ยนแปลงฝึกอบรมและให้คำแนะนำในการใช้ระบบงานต่าง ๆ ที่พัฒนาเสร็จแล้วแก่ผู้ใช้ระบบงานจัดการและบำรุงรักษาฐานข้อมูลรวม พร้อมทั้งการจัดทำแผนงานหลักด้านระบบสารสนเทศ๔.๖.๒ กองปฏิบัติการคอมพิวเตอร์ มีหน้าที่ความรับผิดชอบเกี่ยวกับการออกแบบระบบคอมพิวเตอร์ระบบเครือข่ายสื่อสาร ข้อมูลการกำหนดคุณลักษณะเฉพาะของระบบคอมพิวเตอร์และระบบเครือข่ายให้บริการประมวลผลข้อมูล ควบคุมและบำรุงรักษาเครื่องคอมพิวเตอร์และอุปกรณ์ ควบคุมการทำงานของระบบเครือข่ายคอมพิวเตอร์จัดทำสำรองข้อมูลทั้งระบบ จัดฝึกอบรมความรู้ทางด้านคอมพิวเตอร์ ควบคุมดูแลระบบเครือข่ายอินเทอร์เน็ตและอินทราเน็ตในการให้บริการข้อมูลกับหน่วยงานต่าง ๆทั้งภายนอกและภายในองค์กร ศึกษา วิเคราะห์ จัดทำและปรับปรุงแผนงานด้านเทคโนโลยีสารสนเทศและการสื่อสารได้แก่ แผนแม่บทเทคโนโลยีสารสนเทศและการสื่อสาร แผนความมั่นคงปลอดภัยระบบเทคโนโลยีสารสนเทศและการสื่อสารและจัดทำนโยบายความมั่นคงปลอดภัยระบบเทคโนโลยีสารสนเทศและการสื่อสารและปฏิบัติงานอื่น ๆ ที่เกี่ยวข้องหรือได้รับมอบหมาย๔.๗กองวิจัยและพัฒนามีหน้าที่ความรับผิดชอบดำเนินการเกี่ยวกับงานและการศึกษาค้นคว้าวิจัยและพัฒนา การตรวจสอบ ทดสอบ ควบคุมคุณภาพของระบบทางพิเศษ ได้แก่การพัฒนามาตรฐานระบบเก็บค่าผ่านทางอัตโนมัติ ระบบการขนส่งและจราจรอัจฉริยะข้อกำหนดเกี่ยวกับงานระบบทางพิเศษ ผลกระทบสิ่งแวดล้อมจากทางพิเศษระบบควบคุมคุณภาพของทางพิเศษ และตรวจสอบปัจจัยที่ทำให้เกิดอุบัติเหตุรวมทั้งปฏิบัติงานอื่น ๆ ที่เกี่ยวข้อง๔.๘ฝ่ายกรรมสิทธิ์ที่ดิน ประกอบด้วย๔.๘.๑ กองจัดกรรมสิทธิ์ที่ดินมีหน้าที่ความรับผิดชอบดำเนินการเกี่ยวกับงานจัดกรรมสิทธิ์ที่ดิน เพื่อก่อสร้างทางพิเศษ๔.๘.๒ กองพัฒนาเขตทางและรักษาเขตทาง ๑ มีหน้าที่ความรับผิดชอบดำเนินการเกี่ยวกับงานพัฒนาพื้นที่ในเขตทางพิเศษศรีรัชช่วงบางโคล่ - แจ้งวัฒนะ ช่วงพญาไท ศรีนครินทร์ และทางพิเศษอุดรรัถยา (บางปะอิน- ปากเกร็ด) เพื่อให้เกิดประสิทธิภาพและประโยชน์สูงสุดแก่ กทพ.ในการให้เช่าและใช้พื้นที่ ตลอดจนดำเนินการเกี่ยวกับงานดูแล รักษาและป้องกันการบุกรุกเขตทางพิเศษ รวมตลอดถึงทางพิเศษที่จะเกิดขึ้นในอนาคตด้วย๔.๘.๓ กองพัฒนาเขตทางและรักษาเขตทาง ๒มีหน้าที่ความรับผิดชอบดำเนินการเกี่ยวกับงานพัฒนาพื้นที่ในเขตทางพิเศษเฉลิมมหานครทางพิเศษฉลองรัช และทางพิเศษบูรพาวิถี เพื่อให้เกิดประสิทธิภาพและประโยชน์สูงสุดแก่กทพ. ในการให้เช่าและใช้พื้นที่ ตลอดจนดำเนินการเกี่ยวกับงานดูแลรักษาและป้องกันการบุกรุกเขตทางพิเศษ รวมตลอดถึงทางพิเศษที่จะเกิดขึ้นในอนาคตด้วย๔.๙ฝ่ายกฎหมาย ประกอบด้วย๔.๙.๑ กองคดีมีหน้าที่ความรับผิดชอบดำเนินการด้านคดีที่ กทพ. เป็นคู่ความหรือผู้เสียหายการวางทรัพย์ และการบังคับคดี๔.๙.๒กองนิติการ มีหน้าที่ความรับผิดชอบดำเนินการด้านสัญญา ด้านนิติการ ด้านวินัยของพนักงานรวมทั้งความรับผิดทางละเมิดของพนักงาน การระงับข้อพิพาทตามสัญญาต่าง ๆ งานอุทธรณ์และระเบียบข้อบังคับรวมทั้งปฏิบัติงานอื่น ๆ ตามที่ได้รับมอบหมาย๔.๑๐ฝ่ายก่อสร้างทางพิเศษ ประกอบด้วย๔.๑๐.๑ กองวิศวกรรมทางพิเศษ ๑มีหน้าที่ความรับผิดชอบดำเนินงานด้านการออกแบบรายละเอียดและควบคุมงานก่อสร้างทั้งด้านเทคนิคและสัญญาตลอดจนประสานงานสาธารณูปโภคและงานจัดกรรมสิทธิ์ที่ดิน และจัดทำทางเข้า - ทางออกในระหว่างการก่อสร้าง รวมทั้งแก้ไขปัญหาความเดือดร้อนให้กับประชาชน๔.๑๐.๒ กองวิศวกรรมทางพิเศษ ๒มีหน้าที่ความรับผิดชอบเช่นเดียวกับกองวิศวกรรมทางพิเศษ ๑๔.๑๐.๓ กองออกแบบและก่อสร้าง มีหน้าที่ความรับผิดชอบดำเนินการเกี่ยวกับงานออกแบบและควบคุมการก่อสร้างทั้งทางด้านวิศวกรรมและสถาปัตยกรรมอาคารต่างๆ และงานออกแบบภูมิสถาปัตยกรรมตามอาคารต่าง ๆ รวมทั้งในเขตทางพิเศษทั้งหมด๔.๑๐.๔ กองบริหารงานกลางมีหน้าที่ความรับผิดชอบบริหารงานโครงการด้านเอกสารและการประสานงานกับหน่วยงานภายในและภายนอกที่เกี่ยวข้องกับงานออกแบบควบคุมงานก่อสร้าง และงานรื้อย้ายสาธารณูปโภครวมทั้งการประสานงานแก้ไขความเดือดร้อนอันเนื่องมาจากการก่อสร้าง ปฏิบัติหน้าที่เลขานุการโครงการอาวุโสประสานงานเรื่องการจัดทำงบประมาณ แผนบริหารความเสี่ยงงานประชาสัมพันธ์โครงการ และมาตรการควบคุมภายในของฝ่ายก่อสร้างทางพิเศษ๔.๑๑ฝ่ายบำรุงรักษา ประกอบด้วย๔.๑๑.๑ กองบำรุงรักษาทางมีหน้าที่ความรับผิดชอบดำเนินการวางแผน ตรวจสอบบำรุงรักษา และซ่อมแซมทางพิเศษสะพาน และไหล่ทาง๔.๑๑.๒กองบำรุงรักษาอาคารและความสะอาดมีหน้าที่ความรับผิดชอบดำเนินการด้านการดูแลบำรุงรักษาและซ่อมแซมอาคารสถานที่เรื่องความสะอาด การรักษาความปลอดภัย บำรุงรักษาต้นไม้และสนามหญ้าในเขตทางพิเศษบริเวณอาคารต่าง ๆ และไหล่ทาง๔.๑๑.๓ กองบำรุงรักษาอุปกรณ์มีหน้าที่ความรับผิดชอบดำเนินการวางแผน ตรวจสอบ บำรุงรักษาอุปกรณ์อิเล็กทรอนิกส์ในระบบทางพิเศษทั้งหมดได้แก่ อุปกรณ์เก็บค่าผ่านทางพิเศษ อุปกรณ์ควบคุมการจราจร และอุปกรณ์เครือข่ายรวมทั้งงานซ่อมบำรุงอุปกรณ์เก็บค่าผ่านทางอัตโนมัติ (ETC)๔.๑๑.๔ กองไฟฟ้าเครื่องกลและยานพาหนะ มีหน้าที่ความรับผิดชอบดำเนินงานบำรุงรักษาระบบไฟฟ้าในทางพิเศษในอาคารและด่านฯ รวมทั้งเครื่องกลและยานพาหนะ๔.๑๒ฝ่ายควบคุมการจราจร ประกอบด้วย๔.๑๒.๑ กองจัดการจราจรมีหน้าที่ความรับผิดชอบอำนวยการความสะดวกปลอดภัยอันเกี่ยวกับการจราจรบนทางพิเศษตรวจสอบ ควบคุมการใช้ทางพิเศษให้ถูกต้องตามกฎหมายควบคุมน้ำหนักรถบรรทุกและประสานงานกับตำรวจทางด่วน และบริษัทที่ร่วมทุนกับ กทพ.รวมทั้งปรับปรุงและแก้ไขปัญหาต่าง ๆ อันเกิดจากการให้บริการทางพิเศษ๔.๑๒.๒กองกู้ภัย มีหน้าที่ความรับผิดชอบจัดบริการด้านการกู้ภัยบนทางพิเศษ การควบคุมความปลอดภัยบนทางพิเศษให้ความช่วยเหลือผู้ใช้บริการทางพิเศษ บริการลากหรือยกรถเสียและรถเกิดอุบัติเหตุลงจากทางพิเศษรวมทั้งปรับปรุงแก้ไขปัญหาต่าง ๆ อันเกิดจากการให้บริการทางพิเศษ๔.๑๒.๓กองสื่อสารและปฏิบัติการพิเศษ มีหน้าที่ความรับผิดชอบจัดบริการด้านการสื่อสารจราจรประสานงานกับผู้เกี่ยวข้องในการปฏิบัติงานบนทางพิเศษ ควบคุมการดำเนินงานสื่อสารของศูนย์ควบคุมระบบทางพิเศษต่าง ๆ รวมทั้งการระงับเหตุควบคุม ประเมินและบริหารช่วยเหลืออุบัติเหตุ เหตุฉุกเฉินร้ายแรงที่เกิดจากสารเคมีและวัตถุอันตรายต่างๆ งานเฝ้าระวังตรวจตรา ดูแลรักษาและป้องกันการโจรกรรมทรัพย์สินของ กทพ.ในทางพิเศษทุกสายทาง รวมทั้งปรับปรุงแก้ไขปัญหาต่าง ๆ อันเกิดจากการให้บริการทางพิเศษ๔.๑๓ฝ่ายจัดเก็บค่าผ่านทาง ประกอบด้วย๔.๑๓.๑ กองจัดเก็บค่าผ่านทาง ๑มีหน้าที่ความรับผิดชอบในการกำกับดูแลและควบคุมการจัดเก็บค่าผ่านทางพิเศษและดำเนินงานต่าง ๆ ที่เกี่ยวข้องกับการจัดเก็บค่าผ่านทางพิเศษในทางพิเศษเฉลิมมหานครรวมทั้งปรับปรุง แก้ไข เพื่อลดผลกระทบกับประชาชนอันเกิดจากการให้บริการทางพิเศษ๔.๑๓.๒ กองจัดเก็บค่าผ่านทาง ๒มีหน้าที่ความรับผิดชอบการจัดเก็บค่าผ่านทางพิเศษและดำเนินงานต่าง ๆ ที่เกี่ยวข้องกับการจัดเก็บค่าผ่านทางพิเศษในทางพิเศษศรีรัชและทางพิเศษอุดรรัถยารวมทั้งปรับปรุง แก้ไข เพื่อลดผลกระทบกับประชาชน อันเกิดจากการให้บริการทางพิเศษ๔.๑๓.๓ กองจัดเก็บค่าผ่านทาง ๓มีหน้าที่ความรับผิดชอบในการกำกับดูแลควบคุมการเก็บค่าผ่านทางพิเศษและดำเนินงานต่างๆ ที่เกี่ยวข้องกับการจัดเก็บค่าผ่านทางพิเศษระบบปิด (รับบัตร IC Card ที่ด่านฯ ทางเข้า และคืนบัตร IC Card ให้พนักงานที่ด่านฯทางออกเพื่อคำนวณอัตราค่าผ่านทางพิเศษตามระยะทางที่ใช้จริง) รวมทั้งปรับปรุง แก้ไขเพื่อลดผลกระทบกับประชาชนอันเกิดจาการให้บริการทางพิเศษ ในทางพิเศษบูรพาวิถีและทางพิเศษฉลองรัช๔.๑๓.๔ กองจัดเก็บค่าผ่านทาง ๔มีหน้าที่ความรับผิดชอบรับผิดชอบในการกำกับดูแลควบคุมการเก็บค่าผ่านทางพิเศษและดำเนินงานต่าง ๆที่เกี่ยวข้องกับการจัดเก็บค่าผ่านทางพิเศษระบบปิด (รับบัตร IC Card ที่ด่านฯ ทางเข้า และคืนบัตร IC Card ให้พนักงานที่ด่านฯ ทางออกเพื่อคำนวณอัตราค่าผ่านทางตามระยะทางที่ใช้จริง) รวมทั้งปรับปรุง แก้ไขเพื่อลดผลกระทบกับประชาชน อันเกิดจากการให้บริการทางพิเศษในทางพิเศษกาญจนาภิเษก(บางพลี-สุขสวัสดิ์)๔.๑๓.๕ กองบริการธุรกรรมทางอิเล็กทรอนิกส์ มีหน้าที่ความรับผิดชอบในการบริหารและพัฒนางานระบบเก็บค่าผ่านทางพิเศษอัตโนมัติและการให้บริการธุรกรรมทางอิเล็กทรอนิกส์การจัดหาระบบและบริการ เพื่อให้เกิดประสิทธิภาพสูงสุดพร้อมทั้งประสานงานกับหน่วยงานทั้งภายในและภายนอก กทพ.๔.๑๔กองวางแผนปฏิบัติการมีหน้าที่ความรับผิดชอบดำเนินงานด้านศึกษาวิเคราะห์ พัฒนา วางแผน และเสนอแนวทางการปรับปรุงและแก้ไขปัญหาการปฏิบัติงานของระบบงานทางพิเศษได้แก่ ระบบเก็บค่าผ่านทางพิเศษ และระบบความปลอดภัยและการจราจรเพื่อให้เกิดประสิทธิภาพสูงสุดในการปฏิบัติงานตรวจสอบรับเรื่องร้องเรียนและพิจารณาแก้ไขปัญหาเกี่ยวกับความเดือดร้อนของประชาชนอันเกิดจากโครงการระบบทางพิเศษภายหลังเปิดให้บริการและปฏิบัติงานอื่น ๆที่เกี่ยวข้อง๔.๑๕กองบริหารความเสี่ยงและควบคุมภายในมีหน้าที่ความรับผิดชอบดำเนินการศึกษาวิเคราะห์ความเสี่ยงด้านการดำเนินงานของกทพ. และความเสี่ยงที่เกิดจากปัจจัยภายนอกองค์กรเพื่อจัดลำดับความสำคัญและเสนอแนะแนวทางป้องกัน ปรับปรุง แก้ไขกำหนดแผนและมาตรการลดหรือกระจายความเสี่ยงกำกับดูแลและติดตามศึกษาวิเคราะห์ความเสี่ยงด้านการดำเนินงานและจัดระบบควบคุมภายในรวมทั้งเป็นหน่วยงานกลางประสานงานด้านการควบคุมภายในข้อ๕ สถานที่ติดต่อเพื่อขอรับข้อมูลข่าวสารของกทพ. คือ ศูนย์ข้อมูลข่าวสารของ กทพ. อยู่ในสังกัดแผนกวิเคราะห์และเผยแพร่ข้อมูลข่าวสารกองกำกับดูแลกิจการที่ดี สำนักผู้ว่าการซึ่งเป็นสถานที่ติดต่อขอรับข้อมูลข่าวสารทั่วไปและคำแนะนำในการติดต่อกับ กทพ.ให้บริการข้อมูลข่าวสารที่อยู่ในความรับผิดชอบ โดยเฉพาะอย่างยิ่งข้อมูลข่าวสารตามมาตรา๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ตั้งอยู่ที่อาคารศูนย์ข้อมูลข่าวสารของ กทพ. หน้าอาคาร ๑ กทพ. สำนักงานใหญ่ เลขที่๒๓๘๐ ถนนพหลโยธิน แขวงเสนานิคม เขตจตุจักร กรุงเทพมหานคร ๑๐๙๐๐ โทร. ๐-๒๕๗๙-๕๓๘๐-๙ ต่อ ๒๒๔๔ และดูรายละเอียดได้ที่ วันที่ ๒๕ พฤษภาคม พ.ศ. ๒๕๖๑สุทธิศักดิ์วรรธนวินิจรองผู้ว่าการฝ่ายกฎหมายและกรรมสิทธิ์ที่ดินรักษาการในตำแหน่งผู้ว่าการการทางพิเศษแห่งประเทศไทยปุณิกา/จัดทำ๗มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๑๘๗ ง/หน้า ๒๕/๖ สิงหาคม ๒๕๖๑